מקורות למסכת בבא קמא – דף 64

(1) משנה טז: וגמרא עד סוף הפרק, רש"י, תוס', נמוקי יוסף, תלמיד ר"ת ד"ה אמר רב, [שטמ"ק עד סוף דף טז:]

[עיון יעקב (נדפס בספר עין יעקב) ד"ה והלא]

[בענין נחלת שני שבטים, עי' ראב"ד מאירי תלמיד ר"ת ומהרש"א]

(2) גמרא ברכות דף ו. "מאי ולחושבי שמו אמר רב אשי חשב אדם לעשות מצוה ונאנס ולא עשאה מעלה עליו הכתוב כאילו עשאה"

איך ניתן לתרץ את הסתירה בין גמרא זו לדרשת רבא בסוגיין?

שו"ת הר צבי או"ח חלק א סי' לה "ולכאורה יש להביא ראיה לזה ... ואפשר היה לברר דבר זה מקודם"

ספר חסידים סימן סא

קובץ הערות (רב אלחנן ווסרמאן) דוגמאות לביאורי אגדות על דרך הפשט סימן ג

(3) בענין תלמוד ומעשה:

תוס' ר"פ ד"ה שהתלמוד (הובא בשטמ"ק ד"ה שהתלמוד)

גמרא קידושין מ: "וכבר היה רבי טרפון ... ותורותיו ינצורו", ריטב"א שם ד"ה נענה רבי עקיבא

[תוס' שם ד"ה תלמוד, מהרש"א שם על תוד"ה תלמוד]

שאילתות שאילתא ז "ברם צריך תלמוד ... והא דאחרים"

מה פירוש "מביא לידי מעשה"?

תוס' ר"י הזקן קידושין מ: ד"ה שהתלמוד מביא לידי מעשה, מאירי ב"ק יז. ד"ה מי שיש עליו

של"ה מס' שבועות אות רמד, משנה אבות ו:א, [אמונה ובטחון (חזון איש) פ"ג אות ז - ח]

שו"ת ריב"ש סי' מה "וכבר שאל הנגיד רב שמואל הלוי ז"ל ... עכ"ל התשובה ההיא"

האם התועלת של תלמוד הוא רק להביא לידי מעשה?

תוס' הרא"ש מ"ק ט. ד"ה כאן במצוה שאיפשר לעשותה ע"י אחרים, [מאירי שם ט: ד"ה אע"פ]

[שאילתות הנ"ל, אמונות ודעות (רס"ג) מאמר י שער יב]

בית הלוי על התורה פרשת משפטים

ירושלמי פאה א:א "ות"ת ... כי באלה חפצתי", [שנות אליהו פאה א:א ד"ה ותלמוד תורה]

נתיבות עולם (מהר"ל) נתיב התורה פרק ה "כי המעשים כבר אמרו ... אשר הוא עלול"

רמב"ם ספר המצוות עשה ה

תניא פרק ה, [נפש החיים שער י פרקים י – יא]

תוספות תלמיד ר"ת (בשיטת הקדמונים) מסכת בבא קמא דף טז עמוד ב

אמר רב שהושיבו ישיבה על קברו. וא"ת והאמרינן לועג לרש חרף עושהו זה העוסק בתורה לפני המת. איכא למימר דהתם בעת שמוטל לפניו ולא נקבר, אבל כשנקבר מותר לעשות כדי שיהיו שפתיו דובבות בקבר.

ספר חסידים (מרגליות) סימן סא

כתיב בקהלת (ד' ו') טוב מלא כף נחת ממלא חפנים עמל ורעות רוח. נחת רוח ליוצרם כי טוב מלא כף כשאדם נותן ליראי שמים עניים שירדו מנכסיהם ממלא חפנים לעניים שאינם מהוגנים אשר בהם עמל ורעות רוח ולא עוד אלא שנחשב לו לעון כשהוא נותן לפריצים ונותן להם אתנני זנות ומקיים מורדין בהקב"ה בעולם. לפיכך יתפלל אדם להקב"ה לעולם שיזמין לו בני אדם מהוגנים...

שו"ת הר צבי אורח חיים א סימן לה

ולכאורה יש להביא ראיה לזה שאם היה טעות במציאות של פסול בעשיית המצוה שהפסיד שכר המצוה, מהא דאיתא בב"ק (טז ע"ב) ובב"ב (דף ט) דרש רבא, מ"ד ויהיו מוכשלים לפניך בעת אפיך עשה בהם, אמר ירמיה לפני הקדוש ברוך הוא רבש"ע אפילו בשעה שעושים צדקה הכשילם בבני אדם שאינם מהוגנים כדי שלא יקבלו עליהם שכר. ולשון מכשול משמע שיכשלו בזה היינו שמכוונים לעשות צדקה וחושבים אותם למהוגנים אלא שטועים בהם. ולעומת זאת יש לדון בנ"ד שעכ"פ יהא בכלל מה שאמרו חשב לעשות מצוה ונאנס ולא עשאה מעלה עליו הכתוב כאילו עשאה. ובאמת יש להקשות כן על הגמרא בב"ק הנ"ל, שאם נכשל בנתינת צדקה לבני אדם שאינם מהוגנים וחשב אותם למהוגנים, למה לא יקבל ע"ז שכר מתורת חשב לעשות מצוה ולא עשאה...

ועל סתירה זו בין הא דחשב לעשות מצוה כו' לההיא דסוכה כבר עמד בספר שבות יעקב (ח"ב, או"ח סימן י), ומחלק שם בין אונס דשכיח ואילו היה מן הזריזין במצוה היה אפשר לשמור מאונס ובין אם נאנס באונס דלא שכיח ולא הוי ליה לאסוקי אדעתיה ואי אפשר היה להנצל מאונס זה דהתם ודאי הוא בכלל כל החושב לעשות מצוה ונאנס דהוי כאילו עשה המצוה. ולפי"ז מתורץ גם ההיא דבב"ק הכשילם בבני אדם שאינם מהוגנים, דאינם בכלל חשב לעשות מצוה כו' משום דהיו אונס דשכיח ואפשר היה לברר דבר זה מקודם.

חידושי הריטב"א מסכת קידושין דף מ עמוד ב

נענה רבי עקיבא ואמר גדול תלמוד שהתלמוד מביא לידי מעשה. פירוש שהתלמוד שתיהן בו שהוא בעצמו מעשה שהוא מצוה מביא לידי מעשה, והא דאמרינן בפרק קמא דבבא קמא (י"ז א') על חזקיהו מלך יהודה שכשמת הביאו ספר תורה והושיבוהו על מטתו ואמרו קיים זה מה שכתוב בזה, ואמרינן עלה אמר רבה בר בר חנא כי הוה אזלינן בתריה דרבי יוחנן למשאל שמעתתא כי הוה אזיל לבית הכסא נפיק ומשי ידיה ומנח תפילין ומברך והדר אמר לן קיים אמרינן למד לא אמרינן, ומקשינן והאמר מר גדול תלמוד שמביא לידי מעשה, ופירש רש"י ז"ל (עי"ש ד"ה כי) והדר אמר לן חכם שמת אין אומרים עליו למד זה מה שכתוב בזה שזה דבר גדול הוא אלא אומרים קיים זה מה שכתוב בזה כמו שאמרו בחזקיהו, ופריך למימרא דתלמוד עדיף ממעשה והא אמרינן גדול תלמוד שמביא לידי מעשה וכיון שתולה התלמוד במעשה אלמא מעשה עדיף שהקטון נתלה בגדול, ושמעינן משמעתין דהכא דליתא לפירושו של רבינו ז"ל דבהדיא מייתינן ליה הכא לומר שהתלמוד גדול מן המעשה.

אבל עיקר הפירוש שם דרבי יוחנן הוה אזיל לבית הכסא ומשי ידיה ומנח תפילין והדר אמר להו מאי דבעו מיניה, ויהיב טעמא למילתיה למה מניח תפילין מקמי דלגמרינהו משום הא דתניא גבי חזקיהו קיים זה מה שכתוב בזה קיים אמרינן למד לא אמרינן, שהרי חזקיהו שתיהם היו בו ומשבחין אותו בגדולה שבהן דהיינו קיים, ופרכינן למימרא דמעשה עדיף והאמר מר גדול תלמוד תורה שמביא לידי מעשה אלמא תלמוד עדיף, ופרקינן כאן למגמר נפשיה כאן לאגמורי לאחריני דלמגמר נפשיה תלמוד עדיף ששתיהן בו כדאמרן, ולאגמורי לאחריני מעשה עדיף, והיינו דאמר קיים אמרינן לימד לא אמרינן אבל הוא הדין דאמרינן למד, מפי מורי נר"ו.

שאילתות דרב אחאי פרשת לך לך שאילתא ז

ברם צריך תלמוד ומעשה אי זה מהן קודם מעשה עדיף דתלמוד גופיה משום מעשה הוא דאתא דתנן לא המדרש הוא העיקר אלא המעשה או דילמא תלמוד עדיף דאי לאו תלמוד לא ידע למיעבד מעשה ואם תמצא לומר תלמוד עדיף תלמוד דאחרים ומעשה דידיה אי זה מהן קודם תלמוד עדיף כדאמרינן או דילמא מעשה דידיה עדיף דהאי דידיה והאי דאחרים ת"ש כבר היה רבי טרפון וזקנים מסובין בעליית בית נתזה בלוד נשאלה שאילה זו בפניהם תלמוד קודם או מעשה קודם נענה רבי טרפון ואמר גדול מעשה נענה רבי עקיבא ואמר תלמוד קודם נענו כולם ואמרו תלמוד גדול שהתלמוד מביא לידי מעשה תניא ר' יוסי אומר גדול תלמוד שהתלמוד קודם לחלה ארבעים שנה ולמעשרות חמשים וארבע ולשמיטים ששים ואחת וליובלות מאה ושלש אשכחן תלמוד דידיה קודם למעשה דידיה מעשה דידיה ותלמוד דאחרים מאי ת"ש דאמר רבה בר בר חנה זימנא חדא הוה אזלינן בתריה דרבי יוחנן כי הוה נפיק מבית הכסא הוה שיילינן ליה מעשה שמעתא ולא אמר לן עד דמשה ידיה ומנח תפילין והדר אמר לן אלמא מעשה דידיה קודם לתלמוד דאחרים והא אמר מר גדול תלמוד לא קשיא הא דידיה והא דאחרים.

של"ה מסכת שבועות פרק תורה אור

רמד. אמנם דרך רמז נוכל לומר, כי אין הכוונה תלמוד מביא לידי מעשה, על דרך לא עם הארץ חסיד כו' (אבות פ"ב מ"ה), דמכח שלומד יודע מה לעשות. דהא עינינו רואות כמה ענינים שיודעים בני אדם שהוא אסור ועוברין עליו, כגון רכילות, לשון הרע כו'. אלא הכוונה שהחטא בא מחמת החומר, ובהמעטת החומר, בהסתלק המסך, בהתגברות הצורה, נמצא שמכיר באמת ופעולתו טוב מאוד. והנה מכח התלמוד - תושיה, מתגבר השכל, וזהו סיבה שמוכן לבוא לידי מעשה טוב. לכך תלמוד גדול, מפני שהוא סיבה שממנו משתלשל המעשה. וידוע שהסיבה גדולה מהמסובב, והעילה מהעלול. ואז שקטה נחה הקושיא, כי הקושיא לא חלה, רק כשנעריך תלמוד ומעשה לערך הקדמות הקודמות והתכלית. אבל לפי דרכי הוא בערך סיבה ומסובב עילה ועלול, ודו"ק.

שו"ת הריב"ש סימן מה

... וכבר שאל הנגיד רב שמואל הלוי ז"ל, מרבינו האי גאון ז"ל, אם מותר להתעסק באותן החכמות. והשיב לו, וז"ל: תקון הגוף, ומשור הנהגת האדם, הוא עסק המשנה והתלמוד ואשר טוב לישראל. כי למוד התורה יועיל לעצמו ולאחרים שכמותו, ויועיל לעמי הארץ, כי ימשכם לדרכי התורה והמצוה. ואשר יסיר לבו מזה, ויתעסק בדברים ההם, יסיר מעליו תורה ויראת שמים, ויפסיד באותן הענינים, כי יסלק מעליו כל דברי תורה לגמרי. ומזאת ההסרה, יארע לאדם שישבש דעתו, עד שלא יחוש לעזיבת התפלה. אבל, אשר ימסרו עצמם לתורה ויראת שמים, יצא להם מזה, כי ינהגו כל ההמון לאחרית טובה בלא פקפוק, ולא ישימו שום ספק בהקב"ה. ואם תראה, שאותן בני אדם המתעסקים באותן חכמות, יאמרו לך כי הוא דרך סלולה, ובזה ישיגו ידיעת הבורא, לא תאבה להם, ודע כי יכזבו לך באמת. ולא תמצא יראת שמים ויראת חטא וזריזות וענוה וטהר' וקדוש', אלא במתעסקים במשנה ובתלמוד. עכ"ל התשובה ההיא...

תוספות הרא"ש מסכת מועד קטן דף ט עמוד א

כאן במצוה שאיפשר לעשותה ע"י אחרים. בהא אמרינן אורח חיים פן תפלס אלא ילמוד ולא יעשה המצוה, וא"ת מאי איריא תורה אפי' מצוה נמי בכי האי גונא אל יפלס אלא יעשה המצוה שאי איפשר לעשותה ע"י אחרים, וי"ל דתלמוד תורה איצטריכא ליה דסד"א כיון שהלומד אינו אלא לצורך קיום המצות יבטל תלמוד תורה מפני כל המצות קמ"ל קרא אורח חיים פן תפלס.

בית הלוי פרשת משפטים פרק כד פסוק ז

ויקח ספר הברית ויקרא באזני העם ויאמרו כל אשר דבר ה' נעשה ונשמע. מסכת שבת (פ"ח) דרש ר' סימאי בשעה שהקדימו ישראל נעשה לנשמע ירדו ס' ריבוא של מה"ש וקשרו לכל אחד מישראל שני כתרים אחד כנגד נעשה ואחד כנגד נשמע. ויש להבין אומרו בשעה שהקדימו ולא אמר בשעה שאמרו ישראל נעשה ונשמע ומוכח דרק ע"י ההקדמה זכו להני שני כתרים ויש להבין היאך תלוי בההקדמה. והנראה לי ויובן ג"כ למה אמרו ישראל נעשה ונשמע ולא נשמע ונעשה. דהנה איתא בזוה"ק נעשה בעובדין טבין ונשמע בפתגמין דאורייתא, הרי דנעשה הוי קבלה על קיום המצות ונשמע הוי קבלת לימוד התוה"ק. והנה ידוע דלימוד התורה הוא משני פנים, אחד כדי לידע היאך ומה לעשות ואם לא ילמוד היאך יקיים, ולא ע"ה חסיד (אבות פ"ב מ"ה), וגם הנשים שאינם מחויבות בלימוד התורה מ"מ מחוייבות ללמוד במצות הנוהגות בהן וכמו דאיתא בב"י סי' מ"ז בשם הרוקח דמש"ה מברכות בה"ת. אמנם באנשים יש עוד מעלה א' על הנשים דנשים בלימודם אינם מקיימות שום מ"ע רק הוי מבוא לקיום המצות ונמצא דהלימוד אצלם הוי מבוא להתכלית שהוא קיום המצות ולא הוי תכלית בעצמו אבל באנשים הוי הלימוד גם מ"ע לעצמו וכמו הנחת תפילין וכדומה ונמצא הוו ב' בחינות מבוא להמצות וגם תכלית בפני עצמו. וזהו דאיתא במנחות דף צ"ט שאל בן דמא בן אחותו של ר' ישמעאל את ר' ישמעאל כגון אני שלמדתי כל התורה כולה מהו שאלמוד חכמת יונית א"ל צא ובדוק שעה שאינו לא יום ולא לילה, דהחיוב דהוי משום קיום המצות הא כבר יצא בו כיון שיודע כל התורה כולה היאך לעשות דדבר הנעשה לאיזה תכלית אין לו להמשך יותר מכפי הצורך לאותו התכלית המבוקש ורק מ"מ חייב מצד עצם המצוה של הלימוד תורה. והנה אם היו אומרים ישראל נשמע ונעשה לא היה במשמעות קבלתם רק עול מצות אלא שמוכרחין ללמוד קודם כדי שידעו היאך לעשות והיה נשמע נמשך ומבוא לנעשה ונעשה הוי התכלית והיה רק קבלה אחת ומש"ה אמרו נעשה ומובן מאליו שמוכרחין ללמוד מקודם ואח"כ אמרו נשמע ונמצא דהוי נשמע תכלית מצד עצמו ג"כ דגם שלא יצטרכו ללמוד משום עשיה ג"כ ילמדו מצד עצמה ונמצא ע"י ההקדמה נעשה ב' קבלות של ב' תכליתים עול מצות ועול תורה וזהו שאמרו בשעה שהקדימו והוו ב' קבלות עול מצות ועול תורה, ירדו ס"ר מה"ש וקשרו לכל א' מישראל ב' כתרים א' כנגד נעשה וא' כנגד נשמע דע"י ההקדמה זכו לב' כתרים.

והנה בנדרים (דף פ"א) איתא על עזבם את תורתי שלא היו מברכין בתורה תחילה. וכן אמר שם מפני מה אין ת"ח מצויין יוצאין מבניהם ת"ח שאין מברכים בתורה תחילה. וכתב שם הר"ן שלא היה התורה חשובה בעיניהם שתהא ראויה לברך עליה שלא היו עוסקין בה לשמה. ולפי המבואר לעיל י"ל דהם היו סוברים דלימוד התורה אינו מצוה מצד עצמה רק עיקר מה שצריך ללמוד הוא כדי לידע היאך ומה לעשות והעיקר הוא העשיה, והא אמרינן במנחות (דף מ"ב) דכל מצוה דעשייתה גמר מצוה כגון מילה מברכין עליה וכל מצוה שאין עשייתה גמר מצוה אין מברכין עליה ומש"ה לפי דעתם לא היו מברכין ברכות התורה כיון דאינו גמר מצוה. והנה העונש הוא מדה כנגד מדה דהרי ידוע דאי אפשר לעולם בלא בסם ובלא בורסי וכן אי אפשר בלא ת"ח ובלא העוסקים באומנותם. ואם נימא דעיקר הלימוד הוא רק משום דלידע היאך לעשות הרי שוין הם אם הוא לומד בעצמו או אחר לומד והוא עוסק בפרנסה והאחר יגיד לו היאך לעשות דלדבריהם הלימוד הוא כמו עשיית התפילין דאינו צריך לעשותן בעצמו ויכול לשכור לו אומן לזה. וכן הוא בלימוד. משא"כ אם הלימוד הוא עצם המצוה הא לא שייך לומר שיהיה סגי בלימוד של אחרים דהחיוב הוא מוטל על כל אחד ואחד. וע"כ יען שלא היו מברכים בתורה תחילה באה להם העונש שהתורה אינה מוחזקת אצלם רק הולכת מאדם לאדם אחר כיון דלדעתו אין שום נ"מ אם הוא או אחר לומד...

תלמוד ירושלמי (וילנא) מסכת פאה פרק א הלכה א

ות"ת רבי ברכיה ורבי חייא דכפר דחומין חד אמר אפילו כל העולם כולו אינו שוה לדבר אחד של תורה וחד אמר אפי' כל מצותיה של תורה אינן שוות לדבר א' מן התורה רבי תנחומא ורבי יוסי בן זימרא חד אמר כהדא וחד אמר כהדא רבי אבא אבוי דרבי אבא בר מרי בשם ר' אחא כתוב אחד אומר [משלי ח יא] וכל חפצים לא ישוו בה וכתוב אחד אומר [שם ג טו] וכל חפציך לא ישוו בה חפצים אלו אבנים טובות ומרגליות חפציך אלו דברי תורה דכתיב [ירמי' ט כג] כי באלה חפצתי

פני משה מסכת פאה פרק א הלכה א

לדבר אחד מן התורה. שלומד אותו והוגה בו:

חפצים. משמע כל שאר החפצים שאינם בעצמותו של אדם כגון אבנים טובות וכו':

וחפציך אלו ד"ת. כלומר עשיית המצות שהן מד"ת שהן חפציו של האדם ועמו בעצמו ואפ"ה לא ישוו בה לתלמוד תורה ונמצא ב' הכתובים קיימים וכפי דרשת ר' ברכיה ור' חייא דשניהם נלמדו מפסוקים אלו:

ספר נתיבות עולם א - נתיב התורה - פרק ה

... כי המעשים כבר אמרו (קידושין מ' ע"ב) גדול תלמוד תורה שמביא לידי מעשה, ואין הפירוש כמו שמבינים כי כאשר לומד תורה ידע אח"כ לקיים התורה על ידי שלמד התורה, וזה אינו כי בשביל כך אין גדול התורה, אבל הפירוש הוא כי התורה היא פועלת שיצאו המעשים לפועל, כי כל שכל הוא שפועל בגשמי ולכך התורה שהיא שכלית פועלת באדם הגשמי שיצאו המצות שבתורה לפועל, ומפני שהתורה היא עלה ופועל למעשה המצות כמו שאמרנו בשביל כך אמר גדול תלמוד תורה שמביא לידי מעשה כי התורה היא עלה פועלת, וידוע כי העלה גדול מן אשר הוא עלול...

תניא ליקוטי אמרים פרק ה

ולתוספת ביאור באר היטב לשון תפיסא שאמר אליהו לית מחשבה תפיסא בך כו'. הנה כל שכל כשמשכיל ומשיג בשכלו איזה מושכל הרי השכל תופס את המושכל ומקיפו בשכלו והמושכל נתפס ומוקף ומלובש בתוך השכל שהשיגו והשכילו וגם השכל מלובש במושכל בשעה שמשיגו ותופסו בשכלו ד"מ כשאדם מבין ומשיג איזו הלכה במשנה או בגמרא לאשורה על בוריה הרי שכלו תופס ומקיף אותה וגם שכלו מלובש בה באותה שעה. והנה הלכה זו היא חכמתו ורצונו של הקדוש ברוך הוא שעלה ברצונו שכשיטעון ראובן כך וכך דרך משל ושמעון כך וכך יהיה הפסק ביניהם כך וכך ואף אם לא היה ולא יהיה הדבר הזה לעולם לבא למשפט על טענות ותביעות אלו מכל מקום מאחר שכך עלה ברצונו וחכמתו של הקדוש ברוך הוא שאם יטעון זה כך וזה כך יהיה הפסק כך הרי כשאדם יודע ומשיג בשכלו פסק זה כהלכה הערוכה במשנה או גמרא או פוסקים הרי זה משיג ותופס ומקיף בשכלו רצונו וחכמתו של הקדוש ברוך הוא דלית מחשבה תפיסא ביה ולא ברצונו וחכמתו כי אם בהתלבשותם בהלכות הערוכות לפנינו וגם שכלו מלובש בהם והוא יחוד נפלא שאין יחוד כמוהו ולא כערכו נמצא כלל בגשמיות להיות לאחדים ומיוחדים ממש מכל צד ופנה. וזאת מעלה יתרה גדולה ונפלאה לאין קץ אשר במצות ידיעת התורה והשגתה על כל המצות מעשיות ואפי' על מצות התלויות בדבור ואפי' על מצות תלמוד תורה שבדבור כי ע"י כל המצות שבדבור ומעשה הקדוש ברוך הוא מלביש את הנפש ומקיפה אור ה' מראשה ועד רגלה. ובידיעת התורה מלבד שהשכל מלובש בחכמת ה' הנה גם חכמת ה' בקרבו מה שהשכל משיג ותופס ומקיף בשכלו מה שאפשר לו לתפוס ולהשיג מידיעת התורה איש כפי שכלו וכח ידיעתו והשגתו בפרד"ס...